Viner-Usmonova: Alisher Usmonov Rossiya terma jamoasini JCh—2018 da muvaffaqiyatli ishtirok etishini xohlaydi

Tadbirkor Alisher Usmonov tom ma’noda futbol bilan yashaydi va Rossiya terma jamoasini 2018-yilda Rossiyada bo‘lib o‘tadigan jahon chempionatida muvaffaqiyatli ishtirok etishini xohlaydi. Bu haqda Rossiyalik milliarderning rafiqasi, Rossiya badiiy gimnastika federatsiyasi prezidenti Irina Viner bergan ma’lumotga asoslanib, “TASS” xabar bermoqda.

“Futbol Usmonov uchun – xobbi va uni davolovchi ‘klinika’ hisoblanadi, – deya ta’kidlagan Viner-Usmonova. — Shuning uchun u 2018-yilda bo‘lib o‘tadigan jahon chempionatida Rossiya terma jamoasining muvaffaqiyatli ishtirok etishini xohlaydi”.
Eslatib o‘tamiz, joriy yilning avgust oyida, ushbu tadbirkor milliy terma jamoaning sobiq bosh murabbiyi Fabio Kapelloga tovon pulini qoplash maqsadida Rossiya futbol ittifoqiga 1 milliard rubl miqdorida beg’araz moliyaviy yordam bergan edi.